text: চোট পেয়ে মাঠের বাইরে আরেক ভারতীয় বোলার, বল করলেন রোহিত শর্মা | CricHunt
  Home/Cricket News/চোট পেয়ে মাঠের বাইরে আরেক ভারতীয় বোলার, বল করলেন রোহিত শর্মা
  চোট পেয়ে মাঠের বাইরে আরেক ভারতীয় বোলার, বল করলেন রোহিত শর্মা
  চোট-আঘাত যেন ভারতের পিছু ছাড়ছে না। এমনিতেই চতুর্থ টেস্টে যে চার পেসার খেলতে নেমেছেন তাদের একজনের আজ টেস্ট অভিষেক হল। একজন তার তৃতীয় টেস্ট ও একজন দ্বিতীয় টেস্ট খেলছেন। দলের দুই সেরা স্পিনার রবীন্দ্র জাদেজা ও রবিচন্দ্রন অশ্বিন নেই। ব্যাটিংয়ের হাতের জন্য বাধ্য হয়ে খেলাতে হচ্ছে ওয়াশিংটন সুন্দরকে কারণ তিনি ব্যাটটা করতে পারেন।
  তার মাঝেই আবার ভারতীয় ড্রেসিংরূমে চোট আতঙ্ক। প্রথম দিনেই বল করতে গিয়ে চোট পেয়েছেন নভদীপ সাইনি। কুঁচকিতে চোট পেয়ে উঠে গিয়েছেন তিনি। নভদীপ খেলতে না পারলে আরও চাপে পড়ে যাবে টিম ইন্ডিয়া। প্রথম দিন ৩৬ ওভারের মাথায় ৫ বল করেই দাঁড়িয়ে পড়েন নভদীপ। নিজের কুঁচকিতে হাতও দেন। সঙ্গে সঙ্গে মাঠে ছুটে আসেন ফিজিও। কিছুক্ষণ শুশ্রূষা করা হয়। তারপর উঠে যান। তখন সেই ওভারের ১টা বল বাকি ছিল। সেই বাকি এক বল করে দেন রোহিত শর্মা। উঠে যাওয়ার আগে ৭.৫ ওভার বল করেন এই তরুণ পেসার। উইকেট না পেলেও টাইট বোলিং করে মাত্র ২১ রান দেন। হেঁটে মাঠ ছাড়ার সময় ভালই ব্যথায় মনে হচ্ছিল সাইনিকে।
  কিছুক্ষণের পরে বিসিসিআইয়ের তরফে টুইট করে জানানো হয়, "নভদীপ সাইনিকে স্ক্যানের জন্য নিয়ে যাওয়া হয়েছে। তিনি কুঁচকিতে ব্যথার কথা বলেছেন। এখন বিসিসিআইয়ের মেডিক্যাল টিম তাঁর দেখভাল করছে।"
  সাইনি চোট পেয়ে ড্রেসিংরুমে চলে যাওয়ার পর শেষ বলটি করতে আসেনা রোহিত শর্মা। রোহিত বল করতে আসায় অবাক হন নেটিজেনরা।